

BoldogEusepi Cecília

A Szervita Harmadrend tagja

1910 -1928

**ÉLETE**

Eusepi Cecília 1910 február 17-én született Monte Romanón Viterbo tartományában. Alig 45 napos, amikor meghal az édesapja Antal, és Cecíliát rábízzák a nagybácsira, Manucci Fülöpre. 1915 január 6-án a gyermek, édesanyjával, Manucci Paolinával átköltözik Nepibe (Viterbo) a „La Fattoria” tanyára, ahol Cecília szeptember 5-ig marad, amikor mint bentlakót rábízzák a Nepi-i ciszterci nővérekre. Két évvel később testvére Vince, aki alig múlt 20 éves, akit Cecília szeretettel „Cencio-nak rongy/rongyosnak” hívott meghal a háborúban. Ugyanebben az évben Cecília részesül a bérmálás szentségében, és elsőáldozó lesz. Ezen a napon, saját kezdeményezésére fogadalmat tesz, hogy mindig szeretni fogja Jézust. Így szerette volna életét Istennek szentelni. 1922-ben, 12 évesen Cecília beiratkozott Szűz Mária Szolgái (Szervita) Harmadrendjébe, megkapta a skapulárét, és felvette az Angéla nevet. Harmadrendi fogadalmát a szerviták Szent Tolomeo és Romano templomában tette le a Fájdalmas Anya ünnepén. Ebben az időben különböző egészségügyi problémái kezdődnek, melyeket kezelések sorozata követett.

1923 nyarán „jelöltnek” iratkozott a Katolikus Fiatal Lányok közé. Megérett benne az elhatározás, hogy Istennek fogja szentelni az életét, és az otthoni ellenállás ellenére ugyanabban az évben belépett a Mantelláták, Szűz Mária Szolgálói közé. Itt szoros barátság alakult ki Laffi Klárával. Visszatér tehát Pízába és 1925 Karácsonyán Cecília felajánlja magát Jézusnak, mint az ő „labdáját”. 1926 augusztusában jelöltségre bocsátották és Marescaba küldték, Píza Szent Marcell kerületébe, ahol 21 alsó elemista diáknak napközis foglalkozásokat tartott. Mivel egészségi állapota egyre romlott, ezért, október 10-én haza kellett térnie Nepibe. Ebben az időszakban találkozott P. Gabriele Roschini szervita atyával, aki lelki atyjává lett. Tőle felhatalmazva, 1926. december 8-án letette a tisztaság, szegénység és engedelmesség magán örökfogadalmát.

1927 májusában Roschini atya kérésére elkezdte írni a *Naplóját* és az önéletrajzát, melynek az „*Egy bohóc története” címet adta.* Fokozatosan romlott egészségi állapota és Cecília belső kríziseket élt át („a lélek éjszakája”). Cecília 1928. október 1-én halt meg, hajnali 3 óra 10 perckor. Kívánságára a Mantelláták ruhájában temették el.

2012. június 17-én 18.00, órakor Nepiben a Piazzale di Bottatan (VT) ***Mons. Angelo Amato Bíboros*** avatta boldoggá Eusepi Ceciliat, nagyszámú hívő, köztük szervita atyák, testvérek, világiak és fiatalok részvételével.6.000 hívőből 2.000 fiatal volt, akik részt vettek a boldoggá avatás előkészületeként az egész Civita Castellana-i Egyházmegyében megtartott Fiatalok Misszióján.

A liturgia nagyon szép volt. Erre az alkalomra ***M° Mons. Marco Frisina*** írt gyönyörű himnuszt, s melyet egy 220 fős kórus adott elő, melyet maga Mons. Frisina vezényelt.

A Szentatya, XVI. Benedek pápa az Úr Angyala imádkozásakor így emlékezett az új boldogra: **„Ez a fiatal, aki arra vágyott, hogy missziós nővér legyen, betegsége miatt arra kényszerül, hogy elhagyja a kolostort. Szilárd hittel élt, nagy áldozatkészségről tett tanúságot a lelkek megmentéséért. Életének utolsó napjaiban, a megfeszített Jézussal egységben ismételgette: «Milyen szép/jó Jézusnak adni magunkat, aki mindent nekünk adott!”**

*„Most valóban nem tudom, hogy mit adjak az Úrnak. Már mindent feláldoztam. Átadtam neki, reményeim legédesebbjét is, hogy nővér leszek, és cserébe, jutalomként Jézus megadja, hogy a szeretetbe haljak bele.” (Napló)*

*Cecília életáldozata, önfelajánlása Jézusnak, mindazt tartalmazza, ami vele történik még korlátait is, az Ő irgalmasságába vetett teljes bizalommal. 1927. december 20-án ezt írja Cecília: „Aki szeret, igyekszik mindent jobban tenni anélkül, hogy aggódna. kivéve azt, ha elesik; akkor megalázkodik, de nem csügged el. Tudja, mit kell tennie. Bocsánatot kell kérnie Jézustól, és erősebb akarattal kell újrakezdenie. Ha elbátortalanodik, annak a jele, hogy nem adott mindent oda Jézusnak, mert még ebben is (elhatározásaiban) a saját kielégülését keresi. Márpedig ezt is oda kell adni Jézusnak.*

*Aki szeret, az kész harcolni egész életén át, anélkül, hogy egyetlen győzelmet is aratna. Amikor egy lélek mindent megtesz azért, hogy ne essen el, akkor mit számít, ha mégis elesik?*

*Jézus megelégszik az Ő erőfeszítéseivel és megelégedettségének feláldozásával. A teljes, az igazán nagylelkű szeretetet az áldozat teszi teljessé. Mindannyian tudunk és kell is szeretnünk, át tudjuk alakítani életünket egy folyamatos szeretetaktussá, felajánlva Jézusnak, mint sok kis szeretetet, minden cselekedetünket, még a legjelentéktelenebbeket is, szívverésünket, lélegzetünket, érzelmeinket, vágyainkat, örömeinket, fájdalmainkat, mindent-mindent alárendelve szeretettel az Ő szentséges akaratának, Neki áldozva fel minden vágyunkat. (Napló, 1927. augusztus 12.)*